Document ID: 31995R3079

ΚΑΝΟΝΙΣΜΟΣ (ΕΚ) αριθ. 3079/95 ΤΟΥ ΣΥΜΒΟΥΛΙΟΥ
της 21ης Δεκεμβρίου 1995
για την κατανομή, για το 1996, των ποσοστώσεων αλιείας της Κοινότητας στα ύδατα της Γροιλανδίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3760/92 του Συμβουλίου της 20ής Δεκεμβρίου 1992 για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,
την πρόταση της Επιτροπής,
Εκτιμώντας:
ότι η συμφωνία αλιείας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης της Γροιλανδίας, αφετέρου (2), εφεξής αποκαλούμενη «αλιευτική συμφωνία», παρατάθηκε για μία συμπληρωματική περίοδο έξι ετών, μέχρι τις 31 Δεκεμβρίου 2000 7
ότι η Ευρωπαϊκή Κοινότητα, αφενός, και η κυβέρνηση της Δανίας και η τοπική κυβέρνηση της Γροιλανδίας, αφετέρου, ενέκριναν, κατά συνέπεια, το τρίτο πρωτόκολλο αλιείας, για τον καθορισμό των όρων αλιείας, και ιδίως τις ποσοστώσεις αλιείας για τα κοινοτικά σκάφη στα ύδατα της Γροιλανδίας για την περίοδο από 1ης Ιανουαρίου 1995 έως 31 Δεκεμβρίου 2000 7
ότι οι ποσοστώσεις αυτές μπορούν να χρησιμοποιούνται από σκάφη που δεν φέρουν τη σημαία κράτους μέλους της Κοινότητας, στο βαθμό που αυτό είναι απαραίτητο για την ορθή εφαρμογή των συμφωνιών αλιείας τις οποίες έχει συνάψει η Κοινότητα με τρίτες χώρες 7
ότι η Κοινότητα ενημερώνει τις αρχές που είναι αρμόδιες για τη Γροιλανδία όσον αφορά την αντίδρασή της σε περίπτωση συμπληρωματικών δυνατοτήτων αλιείας, ως ορίζεται στο άρθρο 8 της συμφωνίας, εντός έξι εβδομάδων από την παραλαβή της σχετικής προσφοράς 7
ότι, για να διασφαλισθεί αποτελεσματική διαχείριση αυτών των δυνατοτήτων αλιείας, πρέπει να γίνει κατανομή μεταξύ των κρατών μελών μέσω ποσοστώσεων σύμφωνα με το άρθρο 8 του κανονισμού (ΕΟΚ) αριθ. 3760/92 7
ότι οι αλιευτικές δραστηριότητες που αναφέρονται στον παρόντα κανονισμό υπόκεινται σε κατάλληλα μέτρα ελέγχου που προβλέπονται στον κανονισμό (ΕΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής (3),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για το έτος 1996, οι ποσοστώσεις αλιείας της Κοινότητας τα ύδατα της Γροιλανδίας κατανέμονται όπως ορίζεται στο παράρτημα.
Άρθρο 2
Στην περίπτωση προσφοράς των αρμόδιων αρχών της Γροιλανδίας σχετικά με τη δυνατότητα συμπληρωματικών αλιευμάτων, που αναφέρονται στο άρθρο 8 της αλιευτικής συμφωνίας, το Συμβούλιο, μετά από πρόταση της Επιτροπής, αποφασίζει, με ειδική πλειοψηφία, σχετικά με την προσφορά αυτή εντός έξι εβδομάδων από τη λήψη της.
Άρθρο 3
Ο παρών κανονισμός αρχίζει να ισχύει την 1η Ιανουαρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1995.

Labels: 18
6